9. lokakuuta
Tapahtumia

768 – Kaarloman ja Kaarle Suuri kruunattiin frankkien kuninkaiksi.
1000 – Leif Eriksson löysi Vinlandin. Hän on ensimmäinen historian tuntema Pohjois-Amerikassa käynyt eurooppalainen.
1238 – Aragonian Jaakko I valloitti Valencian ja perusti Valencian kuningaskunnan.
1446 – Hangul-aakkosto kehitettiin Koreassa.
1635 – Rhode Islandin perustaja Roger Williams karkotettiin Massachusetts Bayn siirtokunnasta uskonnollisena toisinajattelijana sen jälkeen, kun hän vastusti puheissaan uskonnollisia rangaistuksia ja alkuperäisasukkaiden (intiaanien) maan haltuunottamista.
1776 – Francisco Palou perusti Mission San Francisco de Asisin lähetysaseman; alue tunnetaan nykyään nimellä San Francisco.
1789 – Laitaatsillan taistelu Kustaa III:n sodassa.
1812 – Vuoden 1812 sota: yhdysvaltalaiset joukot valtasivat kaksi brittiläistä alusta: HMS Detroitin ja HMS Caledonian Eriejärven laivastotaistelussa.
1820 – Guayaquil julisti itsenäistyvänsä Espanjasta.
1831 – Kreikan valtionhoitaja Ioánnis Kapodístrias salamurhattiin.
1864 – Yhdysvaltojen sisällissota: Pohjoisvaltioiden ratsuväki kukisti Etelävaltioiden joukot Tom's Brookissa Virginiassa.
1871 – Chicagon suuri tulipalo saatiin hallintaan.
1874 – Maailman postiliitto perustettiin Bernissä, Sveitsissä.
1888 – Washington-monumentti avattiin virallisesti yleisölle.
1914 – Ensimmäinen maailmansota: Antwerpenin piiritys. Saksalaiset joukot valtasivat Antwerpenin.
1918 – Hessenin prinssi Friedrich Karl valittiin Suomen kuninkaaksi.
1934 – Jugoslavian kuningas Aleksanteri ja Ranskan ulkoministeri Louis Barthou murhattiin Marseillessa.
1936 – Boulderin padon (nimettiin myöhemmin Hooverin padoksi) generaattorit alkoivat tuottaa Colorado-joesta sähköä 364 km päähän Los Angelesiin.
1939 – Suomen hallitus määräsi osittaisen liikekannallepanon toteutettavaksi ylimääräisinä harjoituksina.
1939 – Saksa torjui Suomen pyynnön tuen saamiseksi Neuvostoliiton painostusta vastaan ja ilmoitti, ettei se aikonut puuttua Suomen ja Neuvostoliiton välisiin neuvotteluihin millään tavoin.
1939 – Valtioneuvos J. K. Paasikivi, varatuomari Johan Nykopp ja eversti Aladár Paasonen matkustivat Moskovaan ensimmäisiin neuvotteluihin. Lähtijöitä saattoi Helsingin rautatieasemalla sankka virsiä ja isänmaallisia lauluja laulanut väkijoukko.
1944 – Toinen maailmansota: Britannian pääministeri Winston Churchill ja Neuvostoliiton diktaattori Josif Stalin aloittivat Moskovassa yhdeksänpäiväisen konferenssin, jonka tarkoituksena oli keskustella Euroopan tulevaisuudesta.
1956 – Oulun–Kontionmäen radalla tapahtui Rovan junaonnettomuus.
1962 – Uganda itsenäistyi.
1963 – Ugandasta tuli tasavalta.
1963 – Koillis-Italiassa yli 2 000 ihmistä sai surmansa, kun laaja maanvyörymä Vajontin padon takana sai aikaan suuren padon yli vyöryneen hyökyaallon.
1967 – Vuorokauden vankeuden jälkeen Che Guevara teloitettiin syytettynä vallankumousyrityksestä Boliviassa.
1970 – Kambodžassa perustettiin Khmerin tasavalta.
1989 – Neuvostoliiton virallinen uutistoimisto ilmoitti Ufon laskeutuneen Voronežiin.
1989 – Itä-Saksan Leipzigissa mielenosoittajat vaativat oppositioryhmien laillistamista ja demokraattisia uudistuksia.
2004 – Afganistanissa pidettiin ensimmäiset demokraattiset vaalit.
2006 – Pohjois-Korea teki ensimmäisen ydinpommikokeensa.
2007 – Suomen kolmanneksi pisin tietunneli avattiin liikenteelle Helsingissä.
2009 – Barack Obama sai Nobelin rauhanpalkinnon.